બનાવ બાદ મૃતકના પુત્ર ઓસમાણભાઇએ પોસ્‍ટમોર્ટમ રૂમ ખાતે મીડીયા સમક્ષ પોતાના માવતરને મરવા મજબૂર થવાનું કારણ કેટલાક વ્‍યાજખોરનો ત્રાસ હોવાનું જણાવ્‍યું હતું તેણે એવું જણાવ્‍યું હતું કે વેચવા માટેના કપડા ખરીદી માટે તેના પિતા એ કેટલાક લોકો પાસેથી વ્‍યાજે પૈસા લીધા હતાં જેમાં બે માસ પૂર્વે એક વ્‍યાજખોર પાસેથી પાંચ ટકાના દરે પચીસ હજાર રૂપિયા લીધ હતા અને તેમાંથી દસ હજાર તો ચુકવી પણ આાપ્‍યા હતા પરંતુ બીજા રૂપિયા ચૂકવી ન શકતા વ્‍યાજખોર તથા તેનો માણસ અવારનવાર તેના પિતાને ધમકાવતા હતા અને ઘરેથી સામાન લઇ જવાની ધમકી પણ આપતા હતા વ્‍યાજખોરને બાકીના રૂપિયા આપવાનો શુક્રવારનો તેના પિતા એ વાયદો કર્યો હતો પરંતુ તેની આગલી રાત્રે જ તેમણે પોતાના પત્‍ની સાથે આવું પગલું ભરી લીધું હતું.